
Egy integrációs kísérlet bemutatása. Esettanulmány a 2011-es bicskei integrációs program bevezetésének okairól, következményeiről, tanulságairól

Dolgozatom a bicskei iskolaintegrációs programról végzett kutatásom eredményeit, tapasztalatait mutatja be. Az integrációs program során a bicskei önkormányzat alapjaiban változtatta meg az addig szegregáltan működő két önkormányzati általános iskola összetételét, tanulási rendjét, és felmenő rendszerű integrált oktatási rendet vezetett be a 2011-es tanévtől. Kutatásom során alapvetően három kérdésre fókuszáltam: (1) mik jelentették a legfőbb motivációt a döntéshozók számára az integrációs program bevezetésére, (2) milyen konkrét intézményi átalakításokkal járt az integráció, illetve (3) hogyan fogadták az egyes érintett csoportok - a tanárok, a diákok, illetve a szülők - az átalakításokat. A kutatás félig strukturált interjúkon, résztvevői megfigyelésen és dokumentumelemzésen alapult. A kutatás legfontosabb tapasztalatai szerint az integrációs program sikeres kivitelezésének kulcsszereplőinek az iskola tanárai bizonyultak, akik számára a program egyik legfőbb akadályát a gyermekek szüleinek fenntartásai jelentették.  



